પોતાના પહેલા દક્ષિણ આફ્રિકા પ્રવાસમાં જ સ્પિનર યજુવેન્દ્ર ચહલે ઇતિહાસ રચી દીધો છે. તેણે રવિવારે સેન્ચુરિયનમાં રમાયેલી સિરીઝની વનડેમાં 22 રન આપીને પાંચ વિકેટ ઝડપી હતી. આ સાથે તે દક્ષિણ આફ્રિકાની ધરતી પર દક્ષિણ આફ્રિકા સામેની વનડેમાં પાંચ વિકેટ ઝડપનારો વિશ્વનો પ્રથમ સ્પિનર બન્યો છે. તેનું આ પ્રદર્શન આફ્રિકન ધરતી પર વિશ્વના કોઈ પણ સ્પિન બોલર દ્વારા કરવામાં આવેલું બીજું સૌથી સર્વશ્રેષ્ઠ પ્રદર્શન છે. આ મામલે પહેલા ક્રમે દક્ષિણ આફ્રિકાનો નિકી બોએ છે, જેણે વર્ષ 2002માં ઓસ્ટ્રેલિયા સામે કેપટાઉનમાં 21 રન બનાવીને પાંચ વિકેટ ઝડપી હતી.